ইংল্যান্ড ফুটবলকে বাড়ি ফেরাতে পারলো না। ক্রোয়াটরা নতুন ইতিহাস লিখতে পারলো না। কিন্তু রাশিয়ায় কাপ রেখে আগেভাগে বাড়ি ফেরা জার্মানদের থিম সঙের কথাগুলোই সত্যি হলো। কাপ যে জেতে জিতুক। কেউ যেন না হারে। আসলে তো তাই! কেউ হারেনি। সবাই মিলে ইতিহাস লিখলো রাশিয়ায়! সেই ইতিহাসের একেকটা অধ্যায়ের নামকরণ আপনি আপনার পছন্দ মত করতেই পারেন। তারকা পতনের বিশ্বকাপ! নতুন তারকার উত্থানের বিশ্বকাপ! ইতিহাসের পুনরাবৃত্তির বিশ্বকাপ! যা বলার বলতে পারেন। ফিফা কাপটা ফরাসিদের হাতে তুলে দিলো। কিন্তু রাশিয়ায় ফ্রান্স জেতেনি। জিতেছে ফুটবল!